Ministru kabineta noteikumu projekta

„Grozījumi Ministru kabineta 2004.gada 13.aprīļa noteikumos Nr.286 „Veselības ministrijas nolikums””

sākotnējās ietekmes novērtējuma ziņojums

(anotācija)

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu „Grozījumi Ministru kabineta 2004.gada 13.aprīļa noteikumos Nr.286 „Veselības ministrijas nolikums”” projekts (turpmāk - MK noteikumu projekts) izstrādāts atbilstoši Latvijas Stratēģiskās attīstības plāna 2010.-2013.gadam (apstiprināts ar Ministru kabineta 2010.gada 9.aprīļa rīkojumu Nr.203) 3.prioritātes “Publiskās pārvaldes reformas” izvirzītajam rīcības virzienam - publiskās pārvaldes funkciju un pakalpojumu optimizēšana, kas sevī ietver publiskās pārvaldes pakalpojumu un funkciju pārskatīšanu, netipisko pakalpojumu un funkciju pārtraukšanu, vai nodošanu citam izpildītājam, kā arī līdzīgo funkciju centralizēšanu (apvienošanu). |
| 2. | Pašreizējā situācija un problēmas | Saskaņā ar Ministru kabineta 2012.gada 21.februāra rīkojumu Nr.101 „Par Slimību profilakses un kontroles centra izveidošanu un Veselības ministrijas un Zemkopības ministrijas padotībā esošo valsts pārvaldes iestāžu reorganizāciju”, ar 2012.gada 1.aprīli tika izveidota veselības ministra pakļautībā esoša tiešās pārvaldes iestāde - Slimību profilakses un kontroles centrs (turpmāk - centrs). Funkcijas un uzdevumi, kas saistīti ar sabiedrības veselību, slimību profilaksi un kontroli, kā arī epidemioloģisko drošību no Latvijas Infektoloģijas centra tika nodotas centram, lai optimizētu un centralizētu (apvienotu) iestāžu funkcijas.Saskaņā ar Ministru kabineta 2012.gada 3.aprīļa noteikumu Nr.241 „Slimību profilakses un kontroles centra nolikums” (turpmāk – centra nolikums) 2. punktu centrs ir atbildīgs par sabiedrības veselības politikas īstenošanu valstī epidemioloģiskās drošības un slimību profilakses apakšjomās. Savukārt saskaņā ar Ministru kabineta 2004.gada 13.aprīļa noteikumu Nr.286 „Veselības ministrijas nolikums” (turpmāk – ministrijas nolikums) 5.1.1. apakšpunktu Veselības ministrija (turpmāk – ministrija) izstrādā un īsteno valsts politiku veselības veicināšanas apakšjomā. Saskaņā ar ministrijas nolikuma 5.1.7. un 5.1.10. apakšpunktu ministrija valsts un reģionālā līmenī uzrauga un koordinē veselības veicināšanas pasākumu īstenošanu, izglīto sabiedrības grupas jautājumos, kas ietekmē veselību un veselīgu dzīvesveidu, sagatavo informāciju un izstrādā ieteikumus valsts un pašvaldību institūcijām, nevalstiskajām organizācijām, citām juridiskām un fiziskām personām jautājumos, kas saistīti ar veselības veicināšanu. Pēc būtības ministrija nodarbojas ar nozares vadošai iestādei neraksturīgām funkcijām un uzdevumiem - veselības veicināšanas politikas īstenošanu, veselību veicinošu pasākumu organizēšanu, izglītojošu materiālu izstrādāšanu un informācijas izplatīšanu dažādām mērķa grupām par veselīga dzīvesveida jautājumiem un veselības veicināšanas pasākumu koordinēšanu pašvaldībās, kas pēc būtības būtu centra uzdevumi. 2011.gadā ministrijā notika veselības veicināšanas sistēmas audits, kura rezultātā ministrijas Audita un kvalitātes nodaļa konstatēja, ka veselības veicināšanas funkcija un uzdevumi, ņemot vērā esošos sistēmu un reformas, ministrijā netiek veikti pilnā apjomā un ir nepieciešami uzlabojumi.2011. gadā ministrijā notika arī ārējs funkciju audits sabiedrības veselības jomā - Pasaules Veselības organizācijas un Apvienoto Nāciju organizācijas Narkotiku un noziedzības biroja (UNODC) ekspertu iesniegtais novērtējuma ziņojums „Mid-term Evaluation of the Latvian National HIV Programme 2009-2013”. Šajā ziņojumā tika atzīts, ka sabiedrības veselības funkciju stiprināšana Latvijā ir ļoti nepieciešama, it sevišķi veselības veicināšanas un slimību profilakses jomās. Kā uzsvērts ziņojumā, veselības veicināšana ir tieši saistīta funkcija ar slimību profilaksi, un tās ietvaros iestāde attīsta, novērtē, ievieš programmas veselīga dzīvesveida sekmēšanai, pielieto uz pierādījumiem balstītas zināšanas, atbalsta likumdošanas pilnveidošanu, veselības izglītību, informatīvas kampaņas (video, materiāli, brošūras u.c.), sekmē vides izmaiņas, kā arī sadarbojas ar pašvaldībām.Ņemot vērā iepriekšminēto, ir nepieciešams īstenot otro etapu publiskās pārvaldes funkciju un pakalpojumu optimizēšanai un līdzīgo funkciju centralizēšanai (apvienošanai) sabiedrības veselības jomā, nododot ministrijai neraksturīgos uzdevumus, kas saistīti ar veselības veicināšanas politikas īstenošanas koordināciju centram, saglabājot ministrijas veselības veicināšanas politikas izstrādes un īstenošanas uzraudzības uzdevumu. Lai atrisinātu problēmas, uz kurām norādīts ministrijas audita ziņojumā, gan arī starptautisko ekspertu ziņojumā sabiedrības veselības un veselības veicināšanas jomā, ministrija ir izstrādājusi Ministru kabineta noteikumu projektu „Grozījumi Ministru kabineta 2012.gada 3.aprīļa noteikumu Nr.241 „Slimību profilakses un kontroles centra nolikums””, kas 2012.gada 16.augustā tika izsludināts Valsts sekretāru sanāksmē (VSS – 815 prot. Nr. 33 13. §). Ņemot vērā, ka Ministru kabineta noteikumu projektā „Grozījumi Ministru kabineta 2012.gada 3.aprīļa noteikumu Nr.241 „Slimību profilakses un kontroles centra nolikums”” uzdevumi, kas saistīti ar veselības veicināšanas politikas īstenošanas koordināciju ar 2013.gada 1.janvāri tiek nodoti centram, ir nepieciešams veikt grozījumus ministrijas nolikumā, lai precizētu ministrijas uzdevumus veselības veicināšanas politikas jomā un svītrotu tos ar veselības veicināšanas politiku saistītos uzdevumus, kas tiks nodoti centram. Saskaņā ar ministrijas nolikumu, ministrija gan izstrādā valsts politiku epidemioloģiskās drošības un vides veselības jomā (nolikuma 5.1.1. apakšpunkts), gan pārrauga peldvietu un peldūdeņu monitoringu (nolikuma 5.1.3. apakšpunkts), gan arī nodrošina valsts kontroli un uzraudzību epidemioloģiskās drošības, vides higiēnas, ķīmisko vielu un ķīmisko produktu tirdzniecības un lietošanas un kosmētikas līdzekļu drošuma jomā, kā arī nodrošina dzeramā ūdens obligāto nekaitīguma un kvalitātes prasību kontroli un monitoringu publiskajā dzeramā ūdens apgādes sistēmā (nolikuma 5.1.6. apakšpunkts). Tomēr saskaņā ar Pārtikas aprites un uzraudzības likuma 19.panta 4. daļu, ar 2008.gada 5.februāra Ministru kabineta noteikumu Nr.76 „Veselības inspekcijas nolikums” 3.13. apakšpunktu un ar 2003.gada 29.aprīļa Ministru kabineta noteikumu Nr.235 „Dzeramā ūdens obligātās nekaitīguma un kvalitātes prasības, monitoringa un kontroles kārtība” 3.punktu, Veselības inspekcija (turpmāk – inspekcija) kontrolē dzeramā ūdens nekaitīguma nodrošināšanas prasību izpildi publiskajos dzeramā ūdens apgādes objektos no ūdens ņemšanas vietas līdz patērētājam, kā arī kontrolē dzeramā ūdens ņemšanas vietu aizsardzības prasību izpildi un pārrauga dzeramā ūdens monitoringu. Ņemot vērā iepriekšminētos normatīvos aktus, esošā ministrijas nolikuma 5.1.3. un 5.1.6. apakšpunktu redakcija neprecīzi un neskaidri nosaka kompetences un uzdevumu sadalījumu starp ministriju un inspekciju epidemioloģiskās drošības un vides veselības jomā (tai skaitā dzeramā ūdens un peldvietu ūdens monitoringa uzraudzības jomā). Pie tam ministrijas nolikuma 5.1.6. apakšpunktā minētais uzdevums nav terminoloģiski precīzi formulēts atbilstoši aktuālām normatīvo aktu redakcijām - Ķīmisko vielu likumam, kurā termins „ķīmiskie produkti” aizstāts ar terminu „ķīmiskie maisījumi”, kā arī atbilstoši 2010. gada 6. jūlija Ministru kabineta noteikumiem Nr.608 „Noteikumi par peldvietu ūdens monitoringu, kvalitātes nodrošināšanu un prasībām sabiedrības informēšanai”, kas nosaka ministrijas un inspekcijas kompetenci peldvietu ūdens monitoringa nodrošināšanā un uzraudzībā. Lai precizētu ministrijas kompetenci un uzdevumus vides veselības un epidemioloģiskās drošības jomās, ir nepieciešams veikt grozījumus ministrijas nolikuma 5.1.3. un 5.1.6. apakšpunktā.Publisko aģentūru likuma pārejas noteikumu 2.punkts nosaka, ka ministrijām jāizvērtē aģentūru darbības atbilstību Publisko aģentūru likuma prasībām un jālemj par aģentūru statusa maiņu. Lai nodrošinātu Publisko aģentūru likuma pārejas noteikumu 2.punkta prasības, kas nosaka, ka ministrijas izvērtē valsts aģentūru darbības atbilstību šā likuma prasībām, un Ministru kabinets līdz 2013.gada 1.janvārim pieņem lēmumu par attiecīgās aģentūras darbības turpināšanu, aģentūras likvidēšanu vai reorganizēšanu, ministrijas padotības iestāde Sporta medicīnas valsts aģentūra, kas ietverta ministrijas nolikuma 24.22. apakšpunktā, ar 2013.gada 1.janvāri turpina darboties kā Valsts sporta medicīnas centrs (Ministru kabineta noteikumu projekts "Valsts sporta medicīnas centra nolikums" izsludināts 2012.gada 13.septembra Valsts sekretāru sanāksmē (VSS-907, protokols Nr.37 13. §). Tāpēc ir nepieciešams precizēt ministrijas nolikuma 24.22. apakšpunktu, grozot Sporta medicīnas valsts aģentūras nosaukumu.Ar Ministru kabineta 2012.gada 24.jūlija rīkojumu Nr.350 „Par valsts sabiedrības ar ierobežotu atbildību „Latgales novada rehabilitācijas centrs „Rāzna”” kapitāla daļu nodošanu Rēzeknes pilsētas pašvaldības īpašumā” valsts sabiedrības ar ierobežotu atbildību „Latgales novada rehabilitācijas centrs „Rāzna””, kurā ministrija ir valsts kapitāla daļu turētāja, nodots bez atlīdzības Rēzeknes pilsētas pašvaldības īpašumā. Tāpēc ministrijas nolikumā ir nepieciešams svītrot 25.10. apakšpunktu, lai izslēgtu valsts sabiedrību ar ierobežotu atbildību „Latgales novada rehabilitācijas centrs „Rāzna”” no kapitālsabiedrību, kurās ministrija ir valsts kapitāla daļu turētāja, saraksta.  |
| 3. | Saistītie politikas ietekmes novērtējumi un pētījumi | Noteikumu projekts šo jomu neskar |
| 4. | Tiesiskā regulējuma mērķis un būtība | MK noteikumu projekta mērķis ir precizēt ministrijas nolikumu atbilstoši normatīvajos aktos noteiktajam aktuālajam regulējumam. MK noteikumu projekts paredz veikt grozījumus ministrijas nolikumā, precizējot ministrijas uzdevumus sabiedrības veselības un veselības veicināšanas jomā un svītrojot ar veselības veicināšanu saistītos uzdevumus, kas no 2013.gada 1.janvāra tiks nodoti centram. Lai nodrošinātu efektīvāku veselības veicināšanas darba plānošanu, īstenošanu valsts un pašvaldību līmenī tiks veikti grozījumi ministrijas nolikuma 5.1.7. apakšpunktā nosakot, ka ministrija valsts un reģionālā līmenī uzrauga veselības veicināšanas politikas īstenošanu, bet veselības veicināšanas koordinācijas uzdevumi no 2013.gada 1.janvāra tiks nodoti centram. No ministrijas nolikuma tiks svītroti 5.1.8. un 5.1.10. apakšpunkti, kuros ir noteikti ar veselības veicināšanas politikas īstenošanu saistīti uzdevumi - metodoloģiska atbalsta sniegšana ārstniecības iestādēm sabiedrības veselības jautājumos un sabiedrības izglītošana jautājumos, kas ietekmē veselību un veselīgu dzīvesveidu, jo tos no 2013.gada 1.janvāra īstenos centrs. MK noteikumu projekts paredz arī precizējumus ministrijas uzdevumos epidemioloģiskās drošības un vides veselības jomās (atbilstoši normatīvajos aktos noteiktajam aktuālajam regulējumam un atbilstoši uzdevumu un kompetenču sadalījumam starp ministriju un inspekciju). Lai terminoloģiski precizētu ministrijas uzdevumus vides veselības un epidemioloģiskās drošības jomā, atbilstoši aktuālām normatīvo aktu redakcijām un esošajam uzdevumu un kompetenču sadalījumam starp ministriju un inspekciju, MK noteikuma projekta ietvaros ministrijas nolikuma 5.1.3 apakšpunkts tiek svītrots, bet tajā minētais uzdevums tiek apvienots ar 5.1.6. apakšpunktā minētajiem uzdevumiem, nosakot, ka ministrija valsts līmenī uzraudzīs politikas īstenošanu epidemioloģiskās drošības un vides veselības jomā (tai skaitā dzeramā ūdens un peldvietu ūdens drošuma un nekaitīguma jomā).MK noteikumu projekts paredz veikt arī izmaiņas ministrijas padotībā esošo valsts pārvaldes iestāžu un kapitālsabiedrību sarakstā, kurās ministrija ir valsts kapitāla daļu turētāja, atbilstoši normatīvajos aktos noteiktajam aktuālajam regulējumam. MK noteikumu projekta ietvaros tiks grozīts Sporta medicīnas valsts aģentūras nosaukums, kura ar 2013.gada 1.janvāri turpinās darboties kā Valsts sporta medicīnas centrs. Tāpat MK noteikumu projekta ietvaros no ministrijas kapitālsabiedrību saraksta tiek izslēgta Valsts sabiedrība ar ierobežotu atbildību „Latgales novada rehabilitācijas centrs „Rāzna””, kurā ministrija ir valsts kapitāla daļu turētāja.MK noteikumu projekts atrisinās anotācijas 2.punktā konstatētās problēmas. |
| 5. | Projekta izstrādē iesaistītās institūcijas | Noteikumu projekts šo jomu neskar |
| 6. | Iemesli, kādēļ netika nodrošināta sabiedrības līdzdalība | Plaša sabiedrības iesaistīšana nebija lietderīga, jo MK noteikumu projekts paredz ministrijas darbības jautājumus. |
| 7. | Cita informācija | Nav |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Veselības ministrijas darbinieki  |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Slimību profilakses un kontroles centra darbinieki |
| 3. | Tiesiskā regulējuma finansiālā ietekme | MK noteikumu projekts paredz veikt grozījumus ministrijas nolikumā, precizējot ministrijas uzdevumus sabiedrības veselības un veselības veicināšanas jomā, svītrojot ar veselības veicināšanu saistītos uzdevumus, kas no 2013.gada 1.janvāra tiks nodoti centram. Saskaņā ar MK noteikumu projektu, ministrijai saglabājas veselības veicināšanas politikas izstrādes un īstenošanas uzraudzības uzdevumi, kurus īstenos ministrijas darbinieki. MK noteikumu projekta rezultātā netiks samazināts kopējais ministrijas darbinieku skaits. Turpretī centrā, esošā finansējuma ietvaros, ar 2013.gada 1.janvāri tiks nodrošinātas 3 jaunas amata vietas veselības veicināšanas koordinācijas uzdevumu izpildei (ņemot vērā, ka amata vietas nav pārceļamas no ministrijas, jo ministrijā nav atsevišķu amata vienību, kas nodarbotos tikai ar šiem uzdevumiem). Amata vietu limits (bez finansējuma) tiks nodrošināts no Valsts asinsdonoru centra vakancēm, tādējādi nemainot nozares kopējo maksimālo amata vietu skaitu. |
| 4. | Tiesiskā regulējuma nefinansiālā ietekme | Projekts šo jomu neskar |
| 5. | Administratīvās procedūras raksturojums | Projekts šo jomu neskar |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2012. gads** | Turpmākie trīs gadi (tūkst. latu) |
| **2013** |  **2014** | **2015** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| **1. Budžeta ieņēmumi:** | **1 700,3** | **0,00** | **0,00** | **0,00** | **0,00** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 1 700,3 | 0,0 | 0,00 | 0,00 | 0,00 |
| tai skaitā apakšprogramma 01.01.00 „Veselības aprūpes centrālā vadība” | 1 637,6 | 0,0 | 0,0 | 0,0 | 0,0 |
| tai skaitā apakšprogramma 01.05.00 „Veselības veicināšana” | 62,7 | 0,0 | -62,7 | -62,7 | -62,7 |
| tai skaitā apakšprogramma 46.03.00 „Slimību profilakses nodrošināšana” | 0,00 | 0,00 | 62,7 | 62,7 | 62,7 |
| 1.2. valsts speciālais budžets | 0,0 | 0,0 | 0,0 | 0,0 | 0,0 |
| 1.3. pašvaldību budžets | 0,0 | 0,0 | 0,0 | 0,0 | 0,0 |
| **2. Budžeta izdevumi:** | **1 700,3** | **0,0** | **0,00** | **0,00** | **0,00** |
| 2.1. valsts pamatbudžets | 1 700,3 | 0,0 | 0,00 | 0,00 | 0,00 |
| tai skaitā apakšprogramma 01.01.00 „Veselības aprūpes centrālā vadība” | 1 637,6 | 0,0 | 0,0 | 0,0 | 0,0 |
| tai skaitā apakšprogramma 01.05.00 „Veselības veicināšana” | 62,7 | 0,0 | -62,7 | -62,7 | -62,7 |
| tai skaitā apakšprogramma 46.03.00 „Slimību profilakses nodrošināšana” | 0,00 | 0,00 | 62,7 | 62,7 | 62,7 |
| 2.2. valsts speciālais budžets | 0,0 | 0,0 | 0,0 | 0,0 | 0,0 |
| 2.3. pašvaldību budžets  | 0,0 | 0,0 | 0,0 | 0,0 | 0,0 |
| **3. Finansiālā ietekme:** | **0,0** | **0,0** | **0,0** | **0,0** | **0,0** |
| 3.1. valsts pamatbudžets | 0,0 | 0,0 | 0,0 | 0,0 | 0,0 |
| 3.2. speciālais budžets | 0,0 | 0,0 | 0,0 | 0,0 | 0,0 |
| 3.3. pašvaldību budžets  | 0,0 | 0,0 | 0,0 | 0,0 | 0,0 |
| **4. Finanšu līdzekļi** papildu izde­vumu finansēšanai (kompensējošu izdevumu samazinājumu norāda ar "+" zīmi) | X | **0,0** | **0,0** | **0,0** | **0,0** |
| 0,0 | 0,0 | 0,0 | 0,0 |
| 0,0 | 0,0 | 0,0 | 0,0 |
| **5. Precizēta finansiālā ietekme:** | X | **0,0** | **0,0** | **0,0** | **0,0** |
| 5.1. valsts pamatbudžets | 0,0 | 0,0 | 0,0 | 0,0 |
| 5.2. speciālais budžets | 0,0 | 0,0 | 0,0 | 0,0 |
| 5.3. pašvaldību budžets  | 0,0 | 0,0 | 0,0 | 0,0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Atbilstoši likumam „Par valsts budžetu 2012.gadam” ministrijas **budžeta ieņēmumi** no valsts pamatbudžeta dotācijas no vispārējiem ieņēmumiem programmā 01.00.00 „Nozares vadība” ir **1 700 304 lati**, tai skaitā: 1. apakšprogrammā 01.01.00 „Veselības aprūpes centrālā vadība” 1 637 559 lati;
2. apakšprogrammā 01.05.00 „Veselības veicināšana” 62 745 lati.

**Budžeta izdevumi** programmā 01.00.00 „Nozares vadība” ir **1 700 304 lati**, tai skaitā: 1. apakšprogrammā 01.01.00 „Veselības aprūpes centrālā vadība” 1 637 559 lati, tai skaitā:

 1 234 781 lats atlīdzībai, tai skaitā 970 530 lati atalgojumam, 387 778 lati precēm un pakalpojumiem, 15 000 lati kapitāliem izdevumiem;1. apakšprogrammā 01.05.00 „Veselības veicināšana” 62 745 lati precēm un pakalpojumiem.

Likumā „Grozījumi likumā „Par valsts budžetu 2012.gadam” programmas 01.00.00 un tās apakšprogrammu ieņēmumos un izdevumos izmaiņas netika veiktas. Saskaņā ar MK noteikumu projekta 1.3., 1.4. un 1.5.apakšpunktiem, kā arī atbilstoši Ministru kabineta noteikumu projektam „Grozījumi Ministru kabineta 2012.gada 3.aprīļa noteikumos Nr.241 Slimību profilakses un kontroles centra nolikums”” (VSS-815), ar 2013.gadu visus veselības veicināšanas koordinācijas uzdevumus no ministrijas pilnībā pārņem centrs. Līdz ar to viss veselības veicināšanas pasākumu finansējums 62 745 latu apmērā no budžeta apakšprogrammas 01.05.00 tiek pārcelts uz jaunizveidoto budžeta apakšprogrammu 46.03.00 „Slimību profilakses nodrošināšana”, apakšprogrammu 01.05.00 likvidējot. Līdzekļu pārdale jau ir iekļauta Ministru kabineta 2012.gada 25.septembra sēdē atbalstītajā (prot. Nr.53, 51.§) un 22.oktobrī Saeimā pirmajā lasījumā nobalsotajā likumprojektā „Par valsts budžetu 2013.gadam”. Savukārt atbilstoši Ministru kabineta 2012.gada 25.septembra sēdē atbalstītajam un 22.oktobrī Saeimā pirmajā lasījumā nobalsotajam likumprojektam „Par vidēja termiņa budžeta ietvaru 2013.-2015.gadam” attiecīgā finansējuma pārdale 2014.gadam un 2015.gadam iekļauta ministrijas maksimāli pieļaujamo valsts budžeta izdevumu apjomā.Līdz ar veiktajām izmaiņām atbilstoši likumprojektam „Par valsts budžetu 2013.gadam”:Ministrijas budžeta ieņēmumi no valsts pamatbudžeta dotācijas no vispārējiem ieņēmumiem un izdevumi budžeta programmas 01.00.00 „Nozares vadība” apakšprogrammā 01.01.00 „Veselības aprūpes centrālā vadība” ir **1 637 559 lati**, tai skaitā: 1 257 995 lati atlīdzībai, tai skaitā 979 011 lati atalgojumam, 376 564 lati precēm un pakalpojumiem, 3 000 lati kapitāliem izdevumiem.Atbilstoši likumprojektā „Par vidēja termiņa budžeta ietvaru 2013.-2015.gadam” ministrijai plānoto maksimāli pieļaujamo valsts budžeta izdevuma apjomam:**2014. gadā** **un 2015. gadā:**Ministrijas budžeta ieņēmumi no valsts pamatbudžeta dotācijas no vispārējiem ieņēmumiem un izdevumi budžeta programmas 01.00.00 „Nozares vadība” apakšprogrammā 01.01.00 „Veselības aprūpes centrālā vadība” plānoti **1 637 559 latu** apmērā, tai skaitā: 1 257 995 lati atlīdzībai, tai skaitā 979 011 lati atalgojumam, 376 564 lati precēm un pakalpojumiem, 3 000 lati kapitāliem izdevumiem. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Noteikumu projekta īstenošana tiks nodrošināta ministrijai piešķirto valsts budžeta līdzekļu ietvaros. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Saistītie tiesību aktu projekti, kuri stāsies spēkā ar 2013.gada 1.janvāri:1. Ministru kabineta noteikumu projekts „Grozījumi Ministru kabineta 2012.gada 3.aprīļa noteikumu Nr.241 „Slimību profilakses un kontroles centra nolikums””, kas 2012.gada 16.augustā tika izsludināts Valsts sekretāru sanāksmē (VSS – 815 prot. Nr. 33 13. §) un iesniegts Valsts kancelejā.
2. Ministru kabineta noteikumu projekts "Valsts sporta medicīnas centra nolikums" izsludināts 2012.gada 13.septembra Valsts sekretāru sanāksmē (VSS - 907, protokols Nr.37 13. §).
 |
| 2. | Cita informācija | Nav |

Anotācijas V, VI sadaļa – *projekts šo jomu neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. Projekta izpildē iesaistītās institūcijas | MK noteikumu projekta izpildi nodrošinās ministrija.  |
| 2. Projekta izpildes ietekme uz pārvaldes funkcijām | Tiek sašaurināti un precizēti ministrijas uzdevumi veselības veicināšanas, epidemioloģiskās drošības un vides veselības politikas izstrādes un īstenošanas uzraudzības jomā, precizēts ministrijas padotībā esošo valsts pārvaldes iestāžu saraksts un kapitālsabiedrību, kurās ministrijas ir valsts kapitāla daļu turētāja, saraksts.  |
| 3. Projekta izpildes ietekme uz pārvaldesinstitucionālo struktūru.Jaunu institūciju izveide | MK noteikumu projekts šo jomu neskar |
| 4. Projekta izpildes ietekme uz pārvaldesinstitucionālo struktūru.Esošu institūciju likvidācija | MK noteikumu projekts šo jomu neskar |
| 5. Projekta izpildes ietekme uz pārvaldesinstitucionālo struktūru.Esošu institūciju reorganizācija | MK noteikumu projekts šo jomu neskar. |
| 6. Cita informācija | Nav |

Veselības ministre I.Circene

06.11.2012 11:11

2642

S.Kukliča

Sanita.Kukliča@vm.gov.lv, 67876074